b'\n_START_ARTICLE_\nIrish Museum of Modern Art\n_START_PARAGRAPH_\nIrish Museum of Modern Art i Dublin er et irsk kunstmuseum for moderne og samtidskunst._NEWLINE_Museet ble innviet i mai 1991 og er lokalisert i Royal Hospital Kilmainham, en bygning fra 1600-tallet n\xc3\xa6r jernbanestasjonen Dublin Heuston vest for bykjernen i Dublin._NEWLINE_Museet samler f\xc3\xb8rst og fremst samtidskunst fra virksomme kunstnere og kj\xc3\xb8per bare fra atelier eller av kunstgallerier. Utstillingene er i hovedsak med innl\xc3\xa5nede verk._NEWLINE_Royal Hospital er en kontrastgivende lokale for utstilling av moderne kunst. Det er modellert etter Les Invalides i Paris med bygninger arrangert rundt et stort indre g\xc3\xa5rdsrom. Innend\xc3\xb8rs finnes lange korridorer, som l\xc3\xb8per langs mange forholdsvis sm\xc3\xa5 rom som er forbundet med hverandre. Dette gir rom for \xc3\xa5 gi bra utstillingsmuligheter for verk av begrenset st\xc3\xb8rrelse, men museet har begrensninger n\xc3\xa5r det gjelder virkelig store kunstverk. Til fordelene h\xc3\xb8rer at layouten muliggj\xc3\xb8re \xc3\xa5 ha flere ulike utstillinger samtidig og at arkitekturen med det indre g\xc3\xa5rdsrommet og en restaurert barokkhage gir et bra omgivelser for kunsten._NEWLINE_De opprinnelige staller ved sykehuset har blitt restaurert, utvidet og blitt bygget om til kunstneratelj\xc3\xa9er og museet har stipendprogram for arbeidende kunstnere.'